Sajtóközlemény

**A Magyar Máltai Szeretetszolgálat Egyesület „Kezdd újra, vár a világ” TÁMOP-5.3.3-11/2-2011-0014 azonosítószámú projekt keretében hajléktalan emberek társadalmi integrációját segíti.**

2012. november 28.

***A Magyar Máltai Szeretetszolgálat Egyesület Észak-Magyarországi Régió Központjának vezetésével, illetve a régióban működő, a szervezet által fenntartott hajléktalan-ellátó intézményeinek elkötelezett, odaadó munkájával három telephelyen: Miskolc, Sátoraljaújhely és Hatvan városokban 2012. szeptember 1-én indult el a „Kezdd újra, vár a világ” című, TÁMOP-5.3.3-11/2-2011-0014 azonosítószámú projekt.***

***A program keretében 48 hajléktalan embert kívánunk felkészíteni a munkavállalásra, az önálló lakhatásra, a társadalmi tagságra, célként tűzve ki az utcán élő hajléktalan személyek társadalmi visszailleszkedésének, foglalkoztathatóságának elősegítését, sikeres munkaerő-piaci integrációjának megalapozását.***

**A projekt keretén belül felkészítjük és támogatjuk a hajléktalan embereket**

* az önálló lakhatásuk megteremtésében, és annak fenntartásában
* foglalkoztathatóságuk javítása érdekében kommunikációjuk és konfliktuskezelési technikájuk fejlesztésében
* foglalkoztatásuk érdekében számítástechnikai ismereteik bővítésében, OKJ-s képzés elvégzésében, önkéntes munkavégzésben, munkakeresésben
* társadalmi integrációjuk és szocializációjuk érdekében bővítjük háztartástan ismereteiket, kezeljük esetleges szenvedély-betegségüket, fejlesztjük önismeretüket
* a polgári életük megteremtésének, valamint a szabadidejük hasznos eltöltésének érdekében filmklubot, kirándulásokat szervezünk

A célok elérése érdekében csoportos foglalkozásokat, képzéseket, egyéni fejlesztési lehetőséget nyújtunk a hajléktalan emberek részére szociális, mentori munka keretében.

**A projekt szolgáltatásai**

* Lakhatási támogatást nyújtunk 32 embernek 12/16 hónapon keresztül
* Képzésben és csoportos fejlesztésben vesz részt 48 ember
* Önkéntes munkavégzésben vesz részt 28 ember
* OKJ-s képzésben vesz részt 4 ember
* Egyéni fejlesztésben, támogatásban vesz részt 48 ember
* Szakmai tudásmegosztó műhelytalálkozókat tartunk két havonta a hajléktalan-ellátásban dolgozó kollégáknak, valamint a társszakmák képviselőinek regionális szinten
* A projektben résztvevő mentorok munkáját folyamatos szupervízióval segítjük

Magyar Máltai Szeretetszolgálat jelmondata, „A hit védelme, a szegények szolgálata” szerint a projektben résztvevő munkatársaink és önkénteseink áldozatos munkájukkal nyújtanak segítséget és oltalmat a nélkülözők, rászorultak részére.

**A projekt várt eredménye**

A projekt eredményeképpen a Magyar Máltai Szeretetszolgálat Egyesület Észak-Magyarországi Régió Központja, hajléktalan-ellátó intézményei és önkéntesei a régióban elöljáróként szeretnék bemutatni, hogy a hajléktalanság nem végállomás, a hajléktalan emberek nem kitaszított, elrejtendő emberek, a hajléktalan-ellátás célja és feladata, nemcsak testi-lelki nyomoruk enyhítése, hanem a fedél nélkül élők társadalmi tagságának visszaszerzése, kapcsolataik növelése, az önálló életvitelre való felkészítése.

**A támogatás adatai**

A projekt az Európai Unió támogatásával, az Európai Szociális Alap társfinanszírozásával valósul meg.

Kedvezményezett: Magyar Máltai Szeretetszolgálat Egyesület

A projekt megvalósításának időszaka: 2012.09.01-2014.08.31.

Támogatási összeg: 67.557.109 Ft

**Sajtókapcsolat**

Kulcsár Judit projektvezető: kulcsar.judit@maltai.hu, tel: +36/30/9597040

Kemecsei Judit szakmai vezető: judit.kemecsei@gmail.com, tel: +36/30/3268067

A projekt az Európai Unió támogatásával, az Európai Szociális Alap társfinanszírozásával valósul meg.